Bună ziua,

Autoritatea de Supraveghere Financiară, în parteneriat cu Uniunea Națională a Societăților de Asigurare Reasigurare din România, organizează cea de a doua ediție a concursului național de educație financiară – ***Olimpiada ASF***, dedicat tuturor elevilor de clasa a VIII-a și a XI-a din România.Înscrierile la concurs pot fi efectuate până în data de 17 octombrie 2022.

Concursul este structurat în trei etape și se va desfășura online în perioada 26 noiembrie 2022 – 25 martie 2023, prima etapă fiind programată în data de 26 noiembrie 2022, iar ultima în data de 25 martie 2023 în cadrul săptămânii dedicate evenimentului internațional Global Money Week 2023.

Olimpiada ASF își propune să contribuie activ la creșterea nivelului de educație financiară în rândul tinerilor. Este important ca ei să cunoască în mod corect principiile și mecanismele pieței financiare non-bancare, precum și produsele și serviciile aferente acesteia.

Dotată cu premii atractive, Olimpiada ASF va fi și ocazia de a promova școlile și liceele care au înțeles importanța educației financiare în pregătirea tinerilor pentru viitor. Regulamentul concursului, informații despre înscriere și alte informații utile se găsesc pe site-ul [**https://edutime.ro/olimpiada-asf/**](https://edutime.ro/olimpiada-asf/).

Înscrierile la concurs sunt deschise tuturor elevilor de clasa a VIII-a și a XI-a de la unități școlare din România, indiferent de tipul acestora.

Vă așteptăm cu mare drag.

**Dan Alexandru CHITIC**

**Responsabil Educație Financiară**

Serviciul Monitorizare și Educație Financiară

Direcția Comunicare și Educație Financiară

**Autoritatea de Supraveghere Financiară/Financial Supervisory Authority**

Tel: +4 021 659.62.23

Email :**dan.chitic@asfromania.ro**, Web :[**www.asfromania.ro**](http://www.asfromania.ro/)

Adresa: Splaiul Independentei nr.15, sector 5, cod 050092, Bucuresti

[**https://www.facebook.com/asf.romania**](https://www.facebook.com/asf.romania)